recursal/SuperWikiNEXT-32B huggingface dataset:
**Neusiedl am See**, doslovno prevedeno **Novoselo na jezeru** (mađarski: *Nezsider*, hrvatski: *Niuzalj*, češki i slovački: *Nezider*) je grad na jugu Austrije od 7,588 stanovnika.

Neusiedl am See je administrativni centar Okruga Neusiedl am See.
Poznat je kao ljetno kupalište, godišnje u njemu prenoći 122,977 turista.

Geografske karakteristike
-------------------------

Neusiedl am See leži na sjeveroistoku Gradišća pored sjeverne obale Nežiderskog jezera, na platou Parndorf, odvojen od jezera širokim pojasom trstike, pa se do kupališta i marine na jezeru može doći jedino dugim pješčanim nasipima.

Historija
---------

U Neusiedlu je pronađeno puno rimskih grobnica.

Najstarije naselje *Sumbotheil* (što na mađarskom znači subotnje, vjerojatno zato jer je imalo subotnji sajam) prvi put je dokumentirano 1209. Njega su sredinom 13. vijeka razorili Mongoli. 

Novo naselje sa njemačkim imenom - *Niusidel* prvi put je dokumentirano 1282. 
Prvi vinogradi oko mjesta zabilježeni su 1313.

Neusiedl je dobio status trgovišta 1517. nastradao je za Druge opsade Beča 1683.

Sve do 1921. bio je ugarski, tek odtad je austrijski, a status grada dobio je 
1926.

Znamenitosti
------------

Znamenitosti Neusiedla su parohijska crkva, gotičke jezgre, naknadno barokizirana , zavjetni Kužni stup iz 1609. barokne kuće na centralnom trgu, ostaci tornja - Tabor i ruševine srednjovjekovnog zamka sa jarkom (Alte Schanze) iz 18. vijeka, koji se prostirao do Dunava.

Privreda
--------

Od 2,727 zaposlenih koliko ih je bilo 1991. zaposleno u Neusiedlu, oko 83% ih je radilo u uslužnom sektoru turizam) i administraciji, ostali su radili u tvornici konzervi i poljoprivredi 
(vinogradarstvo, voće).

Izvori
------

1. 1 2 3 4  „Austria: Burgenland" (engleski). City population. Pristupljeno 02. 02. 2016.
2. 1 2 3 4 5 6 7 8 9  „*Neusiedl am See*" (engleski). Austria-Forum. Pristupljeno 03. 02. 2016.

Vanjske veze
------------

***Neusiedl am See*** na Wikimedijinoj ostavi

* *Službene stranice grada Neusiedl am Seea* (`de`)
**Paul Chester Jerome Brickhill** (20. decembar 1916 – 23. april 1991) bio je australijski publicist i avijatičar, najpoznatiji po knjigama na temu Drugog svjetskog rata koje su poslužile kao predložak za popularne filmove.

Spisateljsku karijeru je započeo kao novinar u Melbourneu. Nakon izbijanja rata se 1939. godine priključio australijskom ratnom zrakoplovstvu (RAAF) i služio kao lovački pilot. U proljeće 1943. godine je oboren iznad Tunisa i zarobljen od strane Nijemaca te poslan u Njemačku u Luftwaffeov logor Stalag Luft III. Tamo je pomagao u pripremama, ali nije neposredno sudjelovao u spektakularnom bijegu zatvorenika u proljeće 1944. godine. 

Svoja je iskustva godine 1950. opisao u knjizi *Veliki bijeg* koja je 1963. godine poslužila kao predložak za istoimeni film sa Steveom McQueenom u glavnoj ulozi. Njegova knjiga *The Dam Busters*, posvećena operaciji Chastise adaptirana u popularni istoimeni film 1955. godine. Sljedeće godine je pod naslovom *Reach for the Sky* ekranizirana njegova biografija britanskog lovačkog asa Douglasa Badera.

Bibliografija
-------------

* *Escape to Danger* (ko-autor: Conrad Norton). London: Faber and Faber, 1946.
* *The Great Escape*. New York: Norton, 1950.
* *The Dam Busters*. London: Evans, 1951.
* *Escape – Or Die: Authentic Stories of the R.A.F. Escaping Society*. London: Evans, 1952.
* *Reach for the Sky: The Story of Douglas Bader DSO, DFC*. London: Collins, 1954.
* *The Deadline*. London: Collins, 1962.
* *Three Great Air Stories*. London: Collins, 1970.

Vanjske veze
------------

* Paul Brickhill na IMDb-u (`en`)
* NY Times obituary

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 45415762
* LCCN: n84002545
* ISNI: 0000 0001 1507 0827
* GND: 130682659
* SUDOC: 129519634
* BNF: cb11483073k (podaci)
* NDL: 00434343
* NKC: xx0018833
* BNE: XX1212278
* CiNii: DA05307270

 |
**Koštunica** (ili *drupa*) je naziv za tip jednoplodnog, sočnog, nepucajućeg ploda, koji sadrži košticu sa jednom 
sjemenkom.

Karakteristike
--------------

To je voćni plod, kod kog je vanjski sloj - egzokarp tanka kožica, srednji sloj egzokarp je gust i najčešće mesnat (iako ponekad može biti tvrd, kao kod badema ili vlaknast kao u kokosa) a unutarnji sloj - endokarp, znan kao - koštica, tvrd je poput kamena. 
Unutar koštice nalazi se obično po jedna sjemenka, a rijetko, dvije ili tri, ali se od njih samo jedna formira u potpunosti.

Agregatno voće kao što su malina i kupina - i nisu pravi plodovi, već skup malih koštunica.
Reprezentativni primjeri koštuničavog voća su; trešnja, breskva, mango, maslina, orah i drijen.

Izvori
------

1. ↑  „*plod*". Pristupljeno 5.09.2018. 
 | language=hrvatski
 | publisher=Leksikografski zavod Miroslav Krleža}}
2. 1 2  „*Drupe*" (engleski). Encyclopædia Britannica. Pristupljeno 5.09.2018.

Vanjske veze
------------

***Koštunica (plod)*** na Wikimedijinoj ostavi

* *Drupe* (`en`)

  



**Podjela plodova**

| A) Prosti plodovi | B) Složeni plodovi | V) Zbirni plodovi |
| --- | --- | --- |
| 1. pucajući | 2. nepucajući | dud  | jagoda  |
| mahuna  | a) sušni | b) sočni | smokva  | kupina  |
| mešak  | orašica  | bobica  |  | malina  |
| ljuska  | krupa  | koštunica  |  | ruža  |
| ljuščica  | ahenija  | pomum  |  |  |
| čahura  | šizokarpijum  |  |  |  |
|  | merikarpijum  |
**Lori Petty** (Chattanooga, Tennessee, 14. listopada 1963.), američka je filmska i televizijska glumica.

Životopis
---------

Lori djetinjstvo provodi putujući SAD-om s ocem koji je bio svećenik pentekostalnog pokreta. U New Yorku je uzimala sate glume nakon što je odustala da se bavi grafičkim dizajnom. U Los Angelesu počinje glumiti u osrednjim televizijskom emisijama, a malo veću pozornost stekla je u seriji Booker gdje je glumila Suzanne Dunne. Zatim se pojavljuje kao sporedna glumica u nekoliko filmova, *Cadillac Man* (1990.) s Robinom Williamsom i *Pakleni val* s Patrickom Swayzeom i Keanuom Reevesom.

Značajniju ulogu imala je u filmu *A League of Their Own* (1992.) gdje je glumila zajedno s Tomom Hanksom i Geenaom Davis. Glumila je u različitim žanrovskim stilovima. U obiteljskom filmu *Moj prijatelj Willy* (1993.) glumila je životinjskog trenera, u komediji *In the Army Now* (1994.) pojavljuje se u ulozi Christine Jones, a ženskog detektiva glumi u filmu *The Glass Shield Poster* (1994.). jednu od glavnih uloga ima u glazbenom filmu *Prey for Rock & Roll* (2003.).

Izvor
-----

Lori Petty na IMDb-u (`en`)

Vanjske poveznice
-----------------

* Službena stranica
**Lorisi** (*Lorisidae*, ponekad i *Loridae*) su porodica iz reda primata.  To su vitke životinje, stanovnici krošnji koji su bliski srodnici s porodicom galagija. Porodica se dijeli na četiri roda s osam ili deset vrsta (podjela još nije općeprihvaćena od čitave znanstvene zajednice).

Rasprostranjenost
-----------------

Lorisi žive u tropskoj, centralnoj Africi, kao i u južnoj i Jugoistočnoj Aziji.

Opis
----

Lorisi imaju gusto, vunasto krzno, najčešće sivo ili smeđe obojeno, koje je s gornje strane tijela nešto tamnije. Velike oči, svojstvene noćnim životinjama, okrenute su im prema naprijed. Uši su im male i često djelomično skrivene u krznu. Palčevi su im nasuprotni, a drugi prst na šakama prednjih ekstremiteta im je zakržljao. Na drugom prstu stopala imaju kandžice tipične za sve Strepsirrhinije. Repovi su im kratki, ili ih uopće nemaju. Tijela su im duga između 17 i 40 cm, a teže od 300 grama do 2 kilograma.

Način života
------------

Lorisi su noćne životinje koje žive na drveću. Za razliku od galagija, odlikuju se laganim, promišljenim pokretima, i nikada ne skaču. Svojim snažnim prednjim ekstremitetima se tako čvrsto drže za grane, da ih ni silom nije moguće skinuti. Većina lorija su samotnjaci, ili žive u najviše malenim porodičnim zajednicama.

Hrana
-----

Najvažnija hrana lorisa su kukci. Uz njih, jedu i ptičja jaja, malene kralježnjaka ali i voće i sok stabala.

Razmnožavanje
-------------

Skotnost lorisa traje četiri do šest mjeseci, nakon čega se rađa jedno do dvoje mladunaca. Oni se drže za krzno na majčinom trbuhu, ili u gnijezdima čekaju da se majke vrate iz potrage za hranom. Nakon tri do devet mjeseci - što ovisi o vrsti - prestaju sisati, a sa deset do osamnaest mjeseci dosižu spolnu zrelost. Očekivani životni vijek im može biti do 20 godina.

Ugroženost
----------

Generalno gledano, lorisi spadaju među manje ugrožene vrste. Najvažnija ugroza im je uništavanje njihovih staništa.

Rodovi
------

* U centralnoj Africi žive *Arctocebus*.
* Centralna Afrika je i domovina *Perodicticus potto*.
* Na području južne Indije i Sri Lanke žive *lorisi*, nazvani i vitki lorisi.
* Na području jugoistočne Azije žive *Nycticebusi*.

|  |  |
| --- | --- |
|  | U Wikimedijinoj ostavi nalazi se članak na temu: **Lorisidae** |
|  | Wikivrste imaju podatke o: **Lorisi** |
**Naftna geologija** ili točnije imenovana **Geologija ležišta ugljikovodika** zasebno je područje unutar geologija kao znanstvene grane. Obuhvaća brojne zasebne discipline kao izrazite specijalnosti razvijane desetljećima, a u cilju boljega opisivanje ležišta nafte i plina, te dobivanja većega konačnog iscrpka iz istih.

Obuhvaća raznovrsne studije koje se bave postojanjem parametara kojima je određeno ležište, a to su postojanje matičnih stijena, migracijskog puta, zamke, izolatora i rezervoara (rezervoarske stijene, kolektori ili ležišta). Geologija ležišta ugljikovodika usko je povezana s drugim geološkim ili srodnim disciplinama poput:

* seizmike,
* regionalne geologije,
* sedimentologije,
* paleotologije,
* geostatistike itsl.

Matične stijene
---------------

Predstavljaju pelitne sedimente, bogatije organskom tvari (od 0,5 % naviše) u kojima se djelovanjem temperature i vremena generirala dovoljna količina ugljikovodika (nafte i/ili plina) koja je mogla biti "istisnuta" do potencijalnog rezervoara.

Migracijski put
---------------

Nakon generiranja ugljikovodika u prirodi (podzemlju) mora postojati migracijski put kroz dovoljno propusne sedimente, gdje će uzgon djelovati na način da ugljikovodici (lakši od vode koja najvećim djelom zasićuje stijene u podzemlju) mogu migrirati prema površini i na tome putu biti uhvaćeni u rezervoarske stijene.

Zamka
-----

Pojam zamke obuhvaća oblik stijena u podzemlju (strukturu) povoljan za nakupljanje i relativno mirovanje kroz duže vrijeme (u geološkom smislu) bilo kojega fluida, u ovome slučaju ugljikovodika. Najpoznatija zamka je antiklinala, struktura zatvorena sa sve četiri strane, odnosno oblika "kupole". Ako zamislimo polovicu "kinder jaja" napunjenu uljem i otvorenim dijelom uronjenim u vodu, približno smo dobili sliku antiklinale. Iz takvoga zatvorena prostora ugljikovodici, lakši od vode, ne mogu pobjeći osim ako sama struktura nije razlomljena nekim poremećajem, recimo rasjedom.

Izolatorske stijene
-------------------

Vrsta stijena, najčešće pelitnih poput lapora, glina, šejlova, koja sprječavaju da fluidi teku kroz njih. Struktura bez izolatorskih stijena ne može biti zamka.

Rezervoarske stijene
--------------------

Vrsta stijena, dobre poroznosti i propusnosti, u kojima se fluidi mogu nakupiti, odnosno kroz njih prolaziti. Struktura bez rezervoarskih stijena ne može biti zamka.
| Kraljevi Izraela |
| --- |
| * + **Saul/Šaul**
	+ Išbošet/Isvostej
* + **David**
	+ **Solomon**
* + Jeroboam I
	+ Nadab
* + Baaša/Vasa
	+ Elah/Ela/Ila
* + Zimri/Zimrije
* + Omri
	+ Ahab
	+ Ahazija
	+ Joram/Jehoram
* + Jehu
	+ Jehoahaz
	+ Joaš/Jehoaš
	+ Jeroboam II
	+ Zaharija
* + Šalum
* + Menahem
	+ Pekahija
* + Pekah
* + Hosea/Hošea/Osija

---

Ova kutijica: pogledaj • razgovor • uredi |

**Pekah** ("otvorenih očiju") je bio kralj Izraela, sin Remalijin i kapetan u vojsci Pekahije, prethodnog izraelskog kralja. William F. Albright mu je datirao vladavinu u period 737. pne.-732. pne. dok mu je E. R. Thiele vladavinu datirao u period 740. pne.-732. pne.. Biblijski izvori, odnosno *Knjiga o Kraljevima*, navode da je Pekah vladao dvadeset godina, ali asirski zapisi to opovrgavaju, s obzirom da je Menahem bio kralj godine 740. pne. a Hosea godine 732. pne..

Na vlast je došao uz pomoć družine iz Gileada, s kojom je ubio Pekahiju te tako došao na prijestolje (*2 Kraljevima* 15:25). Biblija dalje kaže da je sedamnaest godina nakon toga ušao u savez sa Rezinom, kraljem Aramejaca i zajedno s njim opsjeo Jeruzalem (*2 Kings* 15:37; 16:5). Ali asirski kralj Tiglath-Pileser III je bio u savezu s Ahazom, kraljem Jude, te napao Pekaha i u roblje otjerao mnoge stanovnike Pekahovog kraljevstva (*2 Kraljevi* 15:29; Tiglath-Pileser također navodi ovaj čin u svojim zapisima). Ubrzo nakon toga je Pekaha ubio Hosea, sin Elah i uzurpirao prijestolje (*2 Kraljevi* 15:30; 16:1-9; usporedi *Izaija* 7:16; 8:4; 9:12), iako Tiglath-Pileser tvrdi da je on Pekaha zamijenio s Hoseom. Smatra se da je Pekah bio "pastir" koji se spominje u *Zahariji* 11:16.

|
|  |
| Pekah **Kuća Remalijina** |
| Prethodi:**Pekahija** | **Kralj Izraela**Albright: 737. pne. – 732. pne.Thiele: 740. pne. – 732. pne.Galil: 736. pne. – 732. pne. | Slijedi:**Hosea** |
|  |
| --- |
| 
Ovaj članak je dio serije
**Istorija Srbije** |
| **Srednjovekovna Srbija** |
| Raška |
| Srpsko Carstvo |
| Moravska Srbija |
| Bitka na Kosovu |
| Srpska Despotovina |
| **Otomanska Srbija** |
| Smederevski sandžak |
| Austrijska Srbija 1717-39 |
| Prvi srpski ustanak |
| Drugi srpski ustanak |
| **Moderna Srbija** |
| Kneževina Srbija |
| Kraljevina Srbija |
| Srbija u prvom svetskom ratu |
| Kraljevina Jugoslavija |
| Nedićeva Srbija |
| SFR Jugoslavija |
| Socijalistička Republika Srbija |
| Srbija u jugoslovenskim ratovima |
| SR Jugoslavija |
| Srbija i Crna Gora |
| Republika Srbija

---

 |
| Istorija Vojvodine |
| Istorija Kosova

---

 |
| Ova kutijica: pogledaj • razgovor • uredi |

**Moravska Srbija** je termin koji se koristi u istorijskoj nauci za srpsku feudalnu državu koja se samostalno razvila u dolini tri Morave pod knezom Lazarom (1371-1389) posle smrti poslednjeg srpskog cara Uroša (1355-1371) i koja je pod Lazarevim sinom Stefanom (knez 1389-1402, despot 1402-1427) 1402. godine, posle bitke kod Angore, prerasla u despotovinu Srbiju. 

Približna teritorija Lazareve države
Prvi period njenog postojanja karakteriše širenje njenog poseda i uticaja nad srpskom vlastelom u starim nemanjićkim zemljama. U tom procesu Lazar je veći deo vlastele vezao za sebe rodbinskim vezama, dok je otpor Rastislalića i velikog župana Nikole Altomanovića(1366-1373) slomio oružanim putem. Posle Kosovskog boja 1389. godine kneževina postaje vazal Otomanske imperije, a glavna preokupacija Lazarevog sina i naslednika Stefana postaje održavanje postojeće države usled unutrašnjih feudalnih sukoba između članova dve najmoćnije feudalne porodice Lazarevića i Brankovića koji su bili oličeni u podršci jednom ili drugom pretendentu na mesto sultana Otomanske imperije koju su u to doba potresali građanski ratovi. Privreda kneževine Srbije ogledala se u trgovini, mahom sa Dubrovačkom republikom i rudarstvu koje je bilo u stalnom usponu tokom XIV veka. Na kulturnom planu država je krenula da se razvija na novi autentični način koji nije bio inspirisan Vizantijom koja se već tada nalazila na izdisaju. Monahinja Jefimija stvara svoje najvažnije delo, zlatoveznu *„pohvalu knezu Lazaru"*a u domenu sakralne arhitekture stvaraju se, Lazaricom i Ravanicom, temelji novom umetničkom pravcu tzv. *Moravskoj školi* koja će svoj potpuni sjaj dostići u srpskoj Despotovini. Od svetovne i fortifikacione arhitekture u ovom periodu ima vrlo malo tragova, mahom u ruševinama, koji se mogu naći u sklopu manastira Ravanice i Grada *Cara Lazara* u Kruševcu u čijoj je izgradnji korišćen raznovrstan građevinski materijal čime je on pored funkcionalne, dobio i estetsku stranu.

Kneževi Srbije
--------------

* Lazar (1371-1389)
* Stefan (1389-1402)

Milica (savladar 1389-1393)

Povezano
--------

* Hrebeljanovići
* Kosovski boj
* Srpska despotovina

|  |  |  |
| --- | --- | --- |
| Prethodnik:**Carevina Srbija** | **Kneževina Srbija (1371-1402)** | Nasljednik:**Despotovina Srbija** |
**Kosenkans ugla** je trigonometrijska funkcija oblika y = csc a = {\displaystyle {\frac {1}{\sin a}},}
ova funkcija je funkcija sekans suprotnog komplementnog ugla {\displaystyle y=\operatorname {sc} \left(x-{\frac {\pi }{2}}\right).}

  

Grafik ove funkcije je ista kriva kao i za sekans sc a, samo pomjeren udesno za π/2. asimptote su x = kπ. maksimumi su tačke {\displaystyle \left({\frac {4k+3}{2}}\pi ,-1\right),} , a minimumi {\displaystyle \left({\frac {4k+1}{2}}\pi ,1\right),\;k=0,\pm 1,\pm 2,....}

|  |
| --- |
| **Trigonometrijske i hiperbolične funkcije** |
| 

|  |  |  |  |  |  |  |
| --- | --- | --- | --- | --- | --- | --- |
|  | Sinus | Kosinus | Tangens | Kotangens | Sekans | Kosekans |
| Funkcija | sin(x) | cos(x) | tg(x) | ctg(x) | sec(x) | cosec(x) |
| Inverzna | arcsin(x) | arccos(x) | arctg(x) | arcctg(x) | arcsec(x) | arccosec(x) |
| Hiperbolična | sinh(x) | cosh(x) | tgh(x) | ctgh(x) | sech(x) | cosech(x) |
| Inv. hiperbolična | arcsinh(x) | arccosh(x) | arctgh(x) | arcctgh(x) | arcsech(x) | arccosech(x) |

 |
Koordinate: 42° 02′ 52" SGŠ, 22° 36′ 24" IGD

**Kosevica** (mak. *Kosevica*) je naselje u Republici Makedoniji, u istočnom delu države. Kosevica je u sastavu opštine Makedonska Kamenica.

Prirodni uslovi
---------------

Kosevica je smeštena u istočnom delu Republike Makedonije. Od najbližeg grada, Delčeva, naselje je udaljeno 25 kilometara zapadno.

Naselje Kosevica se nalazi u istorijskoj oblasti Pijanec. Naselje se razvilo visoko, na južnim padinama Osogovskih planina. Nadmorska visina naselja je približno 780 metara. 

Mesna klima je planinska zbog znatne nadmorske visine.

Stanovništvo
------------

Kosevica je prema poslednjem popisu iz 2002. godine imala 240 stanovnika.

Pretežno stanovništvo u naselju su etnički Makedonci (199%), a ostalo su Srbi.

Većinska veroispovest mesnog stanovništva je pravoslavlje.

Izvori
------

* Popis u Makedoniji 2002. - Knjiga 10.

Spoljašnje veze
---------------

* www.MakedonskaKamenica.gov.mk Zvanična stranica opštine Makedonska Kamenica

  

  


| p • r • uNaseljena mesta opštine Makedonska Kamenica |
| --- |
| **Makedonska Kamenica** • 
Dulica •
Kosevica •
Kostin Dol •
Lukovica •
Moštica •
Sasa •
Todorovci •
Cera |  |
**Perm** ili permij je geološko doba paleozoika, koji je trajao od oko prije 280 do prije 248 miliona godina. Ime je dobilo po Permskoj oblasti u Rusiji, gdje se nalazi najviše nalaza iz tog doba. Trajalo je 21 miliona godina, a u tom vremenu su se događali veliki tektonski pomaci. U Permu je nadvladalo kopno nad morem, što je prouzročilo velike klimatske promjene. Na južnoj hemisferi na je na području ekvatora nastalo ledeno doba, na severnoj hemisferi je prevladavala pustinjska klima, što je imalo značajnog efekta na organski svijet. Uvjeta života u suhoj i hladnoj klimi nisu bili pogodni za mnoge vrste, pa su cijeli rodovi živih bića izumrli. Na sjevernoj hemisferi su postojala dva velika kontinenta, na južnoj hemisferi kontinent Gondvana, a između njih Centralno sredozemno more- Tetis. Završilo je prije 250 milijuna godina kada se dogodilo Perm-Trijas izumiranje, najveće masovno izumiranje u povijesti Zemlje koje se pripisuje najjačoj vulkanskoj aktivnosti ikada zabilježenoj.

Velik opseg mora Tetis
----------------------

More Tetis se u to doba prostiralo od Malajskog otočja preko današnjega područja Himalaje, Kine, Rusije, te je tada nastao ugljen koji se danas eksploatira u Donjeckem bazenu, te temelji današnjih Alp, a tragovi tog mora su rasprostranjeni po današnjem Balkanu. Večina naslage rude u današnjoj Evropi je iz tog doba. U Njemačkoj su tada nastale naslage soli, bakra, a u Bosni naslage željezne rude u Ljubiji i mnogim drugim rudnicima.

Biljke u permiju
----------------

Flora na južnoj hemisferi je bila bujnija nego na sjevernoj. Na Gondvani suu rasle paprati Glossopteris- (grčki ***glossa***- jezik), a u sjevernim predjelima golosjemenjače, Kordaiti i Walchia. Prvi oblici insekata su također iz tog perioda.

Galerija
--------

* Eryops (vodozemac)*Eryops* (vodozemac)
* Seymouria (Reptiliomorpha)*Seymouria* (Reptiliomorpha)
* Dimetrodon (Pelycosauria)*Dimetrodon* (Pelycosauria)
* Anteosaurus (Dinocephalia)*Anteosaurus* (Dinocephalia)
* Inostrancevia (Gorgonopsia)*Inostrancevia* (Gorgonopsia)
* Diictodon (Dicynodontia)*Diictodon* (Dicynodontia)
* Procynosuchus (Cynodontia)*Procynosuchus* (Cynodontia)

Vanjske veze
------------

***Perm (geologija)*** na Wikimedijinoj ostavi

* Karta kopna i mora Tetis u permu na engl.

  


| Permski period |
| --- |
| Cisural | Gvadalupij | Loping |
| Aselij | Sakmar | Roadij | Vordij | Vukjapingij |
| Artinsk | Kungur | Kapitan | Čangsingij |


| Paleozoička era |
| --- |
| Kambrij | Ordovicij | Silur | Devon | Karbon | Perm |


|  |  |
| --- | --- |
| Normativna kontrola Uredi na Wikidati | 
* LCCN: sh2004001334
* GND: 4173820-2
* NDL: 00568589
* NKC: ph117508

 |
| Osobni podaci |
| --- |
| IME | Pepi I Meryre |
| ALTERNATIVNA IMENA | Pepy, Phiops or Fiops |
| KRATAK OPIS |  |
| DATUM ROĐENJA | {{{Datum rođenja}}} |
| MJESTO ROĐENJA | Drevni Egipat |
| VRIJEME SMRTI |  |
| MJESTO SMRTI | Drevni Egipat |

**Pepi I Meryre** (vladao 2332 – 2283. pne.) bio je treći kralj Šeste egipatske dinastije. Njegovo ime *Meryre* znači "voli ga Re".

Pepi je bio sin Tetija i trebala mu je podrška moćnih pojedinaca u Gornjem Egiptu kako bi svrgnuo uzurpatora Userkarea, ubojicu njegovog oca, te tako ostvario svoje pravo na prijestolje. Nakon toga će te osobe postati važan faktor na njegovom dvoru i dvije njegove kraljice su bile kćeri njegovih gornjoegipatskih vezira. Vladavinu Pepija I je označila agresivna ekspanzija u Nubiju, širenje trgovine do udaljenih oblasti Libanona i somalijske obale, ali i rast moći plemstva. Jedan od kraljevih službenika po imenu Weni se u njegovo ime borio u Aziji. Njegov zagrobni kompleks dao je ime Memfisu.

Dužina vladavine
----------------

Analiza oštećenog analskog dokumenta 6. dinastije - **Kamena iz Južne Saqqare** - daje mu vladavinu od oko 48-49 godina, ali za to nema potvrde u Torinskom popisu kraljeva koji mu očito pripisuje 44 godine, prema analizi dokumenta od strane Kima Ryholta. Potonja brojka se čini bližom istini jer bi ukazivala da se popisa stoke - osnova datiranja - u u doba Pepija I nije uvijek održavao u razmaku od dvije godine. To je slučaj sa slavnim natpisom **Godina nakon 18. popisa, 3. mjesec Shemu dan 27** iz Wadi Hammamata br.74-75 koji spominje **"prvi prigodu za Heb Sed"** te godine, prema Spalingeru. (to bi bila Godina 36. ukoliko se koristio dvogodišnji sistem). Ova informacije je važna jer se Gozba Heb Sed slavila u 30. godini kraljeve vladavine; ukoliko je Pepi I koristio dvogodišnji sistem brojanja, natpis bi umjesto toga bio datiran na 15. popis. 

Najkasniji datum vladavine Pepija I je **Godina 25. popisa, 1. mjesec Akhet dan [izgubljen]** iz Hatnubskog natpisa br.3. Kamen iz Južne Saqqare također potvrđuje da je posljednja godina Pepija Ibio 25. popis.

Bilješke
--------

1. ↑   King Pepy I

* Anthony Spalinger, Dated Texts of the Old Kingdom, SAK 21:1994, pp.303-304

Vanjski linkovi
---------------

* The South Saqqara Stone: Sixth Dynasty Annals
* Pepi I: Second king of the Sixth Dynasty

***Pepi I Meryre*** na Wikimedijinoj ostavi
*Za ostale upotrebe, v. Kožlje (razvrstavanje).*

  
Koordinate: 41° 50′ 26" SGŠ, 21° 40′ 56" IGD

**Kožlje** (mak. *Kožle*) su naselje u Republici Makedoniji, u severnom delu države. Kožlje pripadaju opštini Petrovec, koja okuplja istočna predgrađa Grada Skoplja.

Prirodni uslovi
---------------

Kožlje su smeštene u severnom delu Republike Makedonije. Od najbližeg većeg grada, Skoplja, naselje je udaljeno 30 km istočno.

Naselje Kožlje je u okviru istorijske oblasti Blatija, koja se obuhvata istočni deo Skopskog polja. Naselje je smešteno iznad polja, u brdovitom kraju Kotorcima. Par kilometara južno nalazi se ušće Pčinje u Vardar. Nadmorska visina naselja je približno 380 metara.

Mesna klima je kontinentalna.

Istorija
--------

Stanovništvo
------------

Kožlje su prema poslednjem popisu iz 2002. godine imale 14 stanovnika.

Pretežno stanovništvo u naselju su etnički Makedonci (71%), a ostalo su mahom Albanci (14%).

Većinska veroispovest je pravoslavlje.

Ličnosti
--------

* Vasa Jovanović srpski nacionalni revolucionar, srpski delegat pri osnivanju Društva Naroda.
* Sveštenik Koča Minović ubijen od VMRO-a 1905.

Vidi još
--------

* Opština Petrovec

Izvori
------

* Popis u Makedoniji 2002. - Knjiga 10.

Spoljašnje veze
---------------

***Kožlje (Makedonija)*** na Wikimedijinoj ostavi

* www.petrovec.gov.mk Zvanična stranica opštine Petrovec

  


| p • r • uNaseljena mesta opštine Petrovec |
| --- |
| **Petrovec** •
Badar •
Blace •
Breznica •
Gornji Konjari •
Gradmanci •
Divlje •
Donji Konjari •
Katlanovo •
Kožlje •
Letevci •
Ognjanci •
Ržaničino •
Srednji Konjari •
Sušica •
Ćojlija |
Za istoimenu Gogoljevu priču, v. Nevski prospekt (Gogolj).
Nevski Prospekt danas (noću)
**Nevski Prospekt** (rus. *Нéвский проспéкт*) ili **bulevar Neve**, je glavna i najpoznatija ulica u Sankt Peterburgu. Petar Veliki je planirao da ova ulica bude početak puta za Novgorod i Moskvu. 

Ruski pisac Gogolj je napisao priču „Nevski Prospekt" kojom opisuje vatren život njenih stanovnika.

Tokom rane sovjetske ere (1918-44) ova ulica je bila poznata kao bulevar 25-og oktobra, aludirajući na dan Oktobarke revolucije.

Danas je Nevski najzačajnija ulica u gradu. Mnoge poznate prodavnice su smeštene ovde, kao i najskuplji apartmani u gradu.

Spoljašnje veze
---------------

***Nevski prospekt*** na Wikimedijinoj ostavi

* Sajt o ulici Arhivirano 2005-10-27 na Wayback Machine-u
* Noćni pogledi na Nevski bulevar
* Palate na Nevskom Prospektu Arhivirano 2007-03-11 na Wayback Machine-u

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 4145602327001361597
* GND: 4214692-6
* NKC: ge230836

 |
*Za ostala značenja, v. Internacionalizam (razvrstavanje).*
**Internacionalizam** je izraz koji u najširem smislu označava pojedince, organizacije, pokrete i ideologije kojima je zajednički stav da se međunarodni odnosi moraju temeljiti na načelu sporazumijevanja i suradnje različitih suverenih država, odnosno da se određeni ciljevi moraju ili mogu postići ignoriranjem, brisanjem ili prevladavanjem barijera između nacija i/li nacionalnih država. Internacionalizam se može javljati kroz oblike koji naglasak stavljaju na suradnju i povezanost pojedinaca, kao što je slučaj sa liberalnim internacionalizmom, te kroz oblike koji naglasak stavljaju na suradnju društvenih grupa, a za što je najpoznatiji primjer proleterski internacionalizam koji je karakterističan za marksističko-lenjinističku, odnosno komunističku ideologiju. Nešto rjeđe se pod izrazom "internacionalizam" podrazumijeva vanjska politika neke države koja inzistira na njenoj što aktivnijoj ulozi u svjetskim diplomatskim i vojnim zbivanjima, najčešće nasuprot izolacionizmu; u novije vrijeme se pod "internacionalizmom" podrazumijeva i inzistiranje na vanjskoj politici koja je koordinirana ili sprovođena kroz međunarodne organizacije, odnosno tzv. multilateralizam.

V. također
----------

* Kozmopolitizam
* Proleterski internacionalizam
* Internacionalne brigade
* Komunistička internacionala
* Anacionalizam

Eksterni linkovi
----------------

* *Pop Internationalism* by Paul Krugman Arhivirano 2002-12-25 na Wayback Machine-u
* *Pop Internationalism* by Paul Krugman Arhivirano 2002-12-25 na Wayback Machine-u
* Web portal of the Internationalist Review Arhivirano 2019-04-02 na Wayback Machine-u
**John "Liver-Eating" Johnson** (doslovno: John "Jetrožder" Johnson; 1. jul 1824. - 21. januar 1900) bio je američki pustolov, koji se smatra jednim od najpoznatijih gorštaka, odnosno "planinskih ljudi" koji su se bavili lovom na krzno u Stjenovitim planinama u doba Divljeg zapada. 

Johnson, koji je bio rodom iz New Jerseya, se kao adolescent priključio američkoj ratnoj mornarici i sudjelovao u meksičko-američkom ratu. Za vrijeme njegovog trajanja je dezertirao, suočen sa disciplinskim postupkom zbog sukoba sa pretpostavljenim. Johnson je nakon toga pokušao okušati sreću loveći životinje u Stjenjaku i prodajući njihovo krzno. Johnson je, prema svjedočenju suvremenika, imponirao svojom visinom, mišićima i fizičkom snagom.

Prema legendi, Johnson je tamo za ženu Indijanku iz plemena Flathead. Nju je 1847. ubio ratnik suparničkog plemena Crow. Johnson se zarekao na osvetu i krenuo ubijati svakog Crow Indijanca koga bi našao, a nakon toga jeo njihovu jetru (za koju su Crow vjerovali da im je važna u zagrobnom životu. Prema nekim navodima, Johnson je ubio preko 300 Crowa te postao predmet straha među indijanskim plemenima, a čemu je dosta pridonio i njegov spektakularni bijeg iz logora Blackfoota, koji su ga bili nakratko zarobili i namjeravali predati Crowovima. Na kraju su se Johnson i pleme Crow ne samo pomirili, nego i ceremonijalno zbratimili. 

Sredinom 1860-ih se nakratko priključio američkoj vojsci te služio u indijanskim ratovima, a 1880-ih neko vrijeme služio kao šerif u nekoliko gradova Montane. Umro je u staračkom domu za vojne veterane.

Johnson je postao predmetom brojnih legendi, kao i zanimanja historičara. Godine 1972. je poslužio kao predložak za protagonista filma *Jeremiah Johnson* gdje je njegov lik tumačio Robert Redford.

Vanjske veze
------------

* John Jeremiah Johnston na Find a Grave
* 

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 26702705
* LCCN: no99069854
* ISNI: 0000 0000 4595 479X
* SUDOC: 181443147
* BNF: cb169036703 (podaci)

 |
**Pitot-cijev** je posebno konstruirana kratka i šuplja cijev koja se postavlja s vanjske strane aviona u smjeru relativne struje zraka. Kroz centralni otvor prikuplja se ukupni strujanja zraka.

Pitot-cijev
Pomoću pitot-cijevi i statičkog otvora brzinomjer aviona mjeri brzinu. Statički otvor se izvodi ili kao jedan odnosno više bočnih otvora bilo na pitot-cijevi (koja se u takvoj izvedbi naziva i pitot-statička cijev), bilo kao poseban otvor na oplati aviona. Statički otvor služi za mjerenje statičkog tlaka, dakle tlaka koji vlada u sredstvu (u ovom slučaju je to zrak) i ne ovisi o gibanju sredstva, i stoga se za smještaj statičkog otvora bira ono mjesto na kojem nema značajnog niti povećanja niti smanjenja tlaka zraka uzrokovanog kretanjem aviona.

Prema Bernoullijevoj jednadžbi je ukupni tlak jednak zbroju statičkog tlaka (koji vlada u sredstvu bez gibanja) i dinamičkog tlaka (koji se pojavljuje kada se sredstvo giba).
{\displaystyle p\_{t}=p\_{s}+{\frac {\rho \cdot v^{2}}{2}}}.

Iz ove jednadžbe se dobije da je brzina zraka u slobodnoj struji:

{\displaystyle v={\sqrt {\frac {2(p\_{t}-p\_{s})}{\rho }}}} ,

gdje je **v** brzina, pt ukupni tlak (u ovom slučaju je riječ o stagnacijskom tlaku), **ps** je statički tlak, i **ρ** je gustoća sredstva (zraka).

Pomoću vrijednosti statičkog pritiska visinomjer ujedno pokazuje apsolutnu visinu aviona.

Veze
----

* Mjerenje protoka

***Pitot-cijev*** na Wikimedijinoj ostavi
**New** (španjolski: *Río Nuevo*) je rijeka na sjeveru Belizea koja je svojom dužinom od 132 km, jedna od najdužih rijeka koja čitavim svojom tokom protiče po Belizeu.

Hidrologija
-----------

Rijeka izvire na sjevernim padinama Majanskih planina u Okrugu Orange Walk. Od tamo teče prema sjeveroistoku, u svom gornjem toku ima istoimeno jezero dugo 23 km, koje je najveća površina slatke vode u Belizeu.
Na njegovim obalama nalaze se ostatci majanskog grada Lamanai.

Na svom toku protiče preko grada Orange Walk Town i dotiče do Okruga Corozal gdje se dijeli na dva rukavca i ponovno spaja prije ušća u Zaljev Chetumal.

New ima porječje od 1,864 km², koje se proteže preko belizejskih okruga Orange Walk i Corozal. Porječje je stanište brojnih riba, ptica i krokodila.

Izvori
------

1. 1 2 3 4  „*Rivers of Belize*" (engleski). Belizing. Pristupljeno 10.05.2023.
2. ↑  „*Sixteen major watersheds of Belize*" (engleski). Research Gate. Pristupljeno 10.05.2023.

Vanjske veze
------------

***New (Belize)*** na Wikimedijinoj ostavi

* *New River* (na portalu Mapcarta) (`en`)
**Nikanor Ivanović** (Drniš, 1825. – Gorica, 9. aprila 1894.), mitropolit crnogorsko-brdski od 1858. do 1860. godine.

Biografija
----------

Smrću Petra Drugog Petrovića Njegoša u Crnoj Gori se menja državno uređenje. Knjaz Danilo nije hteo da nastavi teokratsku tradiciju i od njegove vlasti počinje razdvajanje duhovne i svjetovne vlasti. Na njegov predlog, Cetinjska mitropolija je tek 1858. godine dobila arhijereja Nikanora Ivanovića Njeguša iz Dalmacije. Mitropolija je bila više od 7 godina bez mitropolita. Porodica mitropolita Nikanora je iz Drniša, a tu se doselila iz Njeguša. Knjaz Nikola ga je 1860. preterao u Rusiju. Umro je 1894. u Gorici. Sahranjen je u Trstu kod crkve Svetog Spiridona.

Sledeći mitropolit je bio Ilarion II Roganović.

Vidi još
--------

* Mitropolija crnogorsko-primorska
* Cetinjska eparhija

Literatura
----------

* Pravoslavlje u Crnoj Gori, Mitropolija Crnogorsko-primorska, Cetinje 2006

|  |  |  |
| --- | --- | --- |
| Prethodnik:**Petar II Petrović** | **mitropolit crnogorski1858 — 1860.** | Nasljednik:**Ilarion II Roganović** |

  


p • r • uPoglavari Srpske pravoslavne crkve

**Žičko-pećki arhiepiskopi (1219-1337):**  
Sveti Sava • Arsenije I Sremac • Sveti Sava II • Danilo I • Joanikije I • Jevstatije I • Jakov • Jevstatije II • Sveti Sava III • Nikodim • Danilo II • Joanikije II
  
**Pećki patrijarsi (1346-1463):**  
Joanikije II • Sava IV • Jefrem • Spiridon • Danilo III • Sava V • Danilo IV • Kirilo • Nikon • Teofan • Nikodim II • Arsenije II
  
**Pećki patrijarsi (1557-1766):**  
Makarije Sokolović • Antonije Sokolović • Gerasim Sokolović • Savatije Sokolović • Jerotej Sokolović • Filip Sokolović • Jovan • Pajsije Janjevac • Gavrilo I Rajić • Maksim Skopljanac • Arsenije III Crnojević • Kalinik I • Atanasije I • Mojsije Rajović • Arsenije IV Jovanović • Joanikije III Karadža • Atanasije II Gavrilović • Gavrilo II Sarajevac • Gavrilo III • Vikentije Stefanović • Pajsije II Grk • Gavrilo IV Grk • Kirilo II • Vasilije Jovanović-Brkić • Kalinik II Grk
  
**Karlovački mitropoliti i patrijarsi (1690-1920):**  
Arsenije III Crnojević • Isaija Đaković • Sofronije Podgoričanin • Vikentije Popović • Mojsije Petrović • Vićentije Jovanović • Arsenije IV Jovanović • Isaija Antonović • Pavle Nenadović • Jovan Đorđević • Vićentije Jovanović Vidak • Mojsije Putnik • Stefan Stratimirović • Stefan Stanković • Josif Rajačić • Samuilo Maširević • Prokopije Ivačković • German Anđelić • Georgije Branković • Lukijan Bogdanović
  
**Beogradski mitropoliti (1831-1920):**  
Melentije Pavlović • Petar Jovanović • Mihailo Jovanović • Teodosije Mraović • Inokentije Pavlović • Dimitrije Pavlović
  
**Patrijarsi Srpske pravoslavne crkve (1920- ):**
  
Dimitrije • Varnava • Gavrilo (V) • Vikentije (II) • German • Pavle • Irinej
**Niueanski** ili **Niue jezik** (niueanski: *ko e vagahau Niuē*) je polinezijski jezik koji pripada malajsko-polinezijskoj podgrupi austronezijskih jezici. Najsrodniji je tonganskom a nešto manje drugim polinezijskim jezicima kao što su Māori, samoanski i javajski. Tonganski i Niue zajedno tvore tongičku podgrupu polinezijskih jezika. Niueanski se također razvio pod uticajem samoanskog i istočnih polinezijskih jezika.

Govornici
---------

Niueanskim govori oko 2.240 ljudi na otoku Niue (97,4% stanovnika, prema popisu iz 1991. godine), kao i govornici na Cookovim Otocima, Novom Zelandu i Tongi - ukupno 8.000 govornika. Tako više ljudi govori niueanskim van otoka nego na samom otoku. Na samom otoku većina stanovnika je dvojezična, tj. govori i engleskim.

Početkom 1990-ih 70% svih govornika niueanskog je živjelo na Novom Zelandu.

Izvori
------

1. ↑  Moseley, Christopher and R. E. Asher, ed. *Atlas Of The World's Languages* (New York: Routelage, 1994) p. 100

Eksterni linkovi
----------------

* Learn to speak Niue - Vagahau Niue - the Niuean Language. www.learnniue.com is a teaching resource for everyone one wishes to learn the Niuean Language. www.learnniue.com incorporates graded units and online audio. www.learniue.com is a New Zealand Ministry of Pacific Island Affairs project.
* Ethnologue Entry for Niuean
* Niuean Basic Vocabulary List Arhivirano 2011-05-20 na Wayback Machine-u
* Daily Learning of the Niue Language
* Support Proposal for Wikipedia in Niuean Language

Wikimedia IncubatorWikimedia Incubator
 ***Niue jezik probna verzija*** Wikipedije se nalazi u Wikimedijinom inkubatoru

|  |  |
| --- | --- |
|  | *Ovaj članak o **lingvistici** je u začetku. Možete pomoći Wikipediji tako da ga proširite*. |
Model nitrozo grupe
**Nitrozo** je funkcionalna grupa u organskoj hemiji koja sadrži NO grupu vezanu za organsku grupu. Razne nitrozo grupe se mogu okarakterisati kao C-nitrozo jedinjenja (e.g. nitrozoalkani; R-N=O), S-nitrozo jedinjenja (nitrozotioli; RS-N=O), N-nitrozo jedinjenja (e.g. nitrozamini; R2N-N=O), i O-nitrozo jedinjenja (alkil nitriti; RO-N=O). 

**Nitrozili** su neorganska jedinjenja koja sadrže NO grupu, na primer direktno vezanu za metal preko N-atoma, dajući metal-NO grupu. Alternativni, nemetalni primer je rasprostranjeni reagent nitrozil hlorid (Cl-N=O).

Azot monoksid je stabilan radikal sa nesparenim elektronom. 

Redukcijom azot monoksida se formira hiponitritni anjon, NO−:

NO + e− → NO−
Oksidacijom NO nastaje nitrozonijum katjon, NO+:

NO → NO+ + e−

Vidi još
--------

* Nitrozamin
* Nitrozobenzen
* Azot-monoksid
* Nitroksil

| * p
* r
* u
Funkcionalne grupe |
| --- |
| 
Alkohol • Aldehid • Alkan • Alken • Alkin • Amid • Amidin • Amin • Azo jedinjenje • Derivat benzena • Karboksil • Cijanat • Disulfid • Estar • Etar • Haloalkan • Hidrazon • Imid • Imin • Izocijanid • Izocijanat • Izonitril • Izotiocijanat • Karbamat • Keton • Organofosfor • Oksim • Nitril • Nitro • Nitrozo • Peroksid • Fosfonit • Fosfonat • Derivat piridina • Sulfon • Sulfonska kiselina • Sulfoksid • Tiocijanat • Tioestar • Tioetar • Tiol
 |
| Vidi isto Hemijska klasifikacija |
Ovo je članak o općem pojmu.  Za istoimeni internetski portal, v. Netokracija (portal).  

**Oblici vladavine**  
Serija članaka iz političkih nauka

|  |  |
| --- | --- |
|  | Spisak društvenih uređenja* anarhija
* aristokracija
* autoritarizam
* autokracija
* demokracija

direktna demokracija
predstavnička demokracija* despotizam
* diktatura
* jednopartijska država
* kleptokracija
* komunistička država
* kritarhija
* kritokracija
* meritokracija
* monarhija

apsolutna monarhija
ustavna monarhija* oligarhija
* ohlokracija
* plutokracija
* republika

kapitalistička republika
mješovita vlada
parlamentarna republika
socijalistička republika
ustavna republika* pleme
* teokracija
* timokracija
* tiranija
* totalitarizam
* fašizam
* feudalizam
 |


**Netokracija** ili **netokratija** (engl. *netocracy*, od *[Inter]net*: [inter]net + *[arist]ocracy*: [arist]okracija), naziv koji su ranih 1990-ih osmislili urednici časopisa *Wired* da bi opisali globalnu pojavu više klase koja svoju vlast temelji na tehnološkoj prednosti i vještini umrežavanja, u odnosu na fenomen buržoazije i njegovu umanjenu važnost.

Pojam su razradili dvojca švedskih autora Alexander Bard i Jan Söderqvist u knjizi *Netokracija - Nova elita moći i život poslije kapitalizma*. Autori ovom knjigom postavljaju novu teoriju kojom tvrde kako će moć u budućnosti ležati u rukama onih koji kontroliraju "informacijsko društvo". Ti će moćnici kao nova globalna elita zamijeniti kapitaliste. Nazvali su ih Netokrati Netokracija će nadomjestiti demokraciju. Umjesto demokrata dolaze nam netokrati, koji će tradicionalne postavke kapitalizma posve zamijeniti novim pravilima igre u svoju korist.

"Netokracija će biti sačinjena od ljudi sa izuzetnim socijalnim vještinama i talentom za manipulaciju i distribuciju informacija", pojašnjava Alexander Bard. Prema njegovim riječima "svi na suprotnom polu, koji nemaju znanja korištenja novih tehnologija te druge vještine netokrata, oformit će najnižu društvenu klasu – konzumtarijat".

Svjetska kritika ocjenjuje Netokraciju kao posve profinjeno i originalno djelo koje hrabro urušava sve tradicionalne granice između akademskih disciplina, komprimirajući filozofiju, sociologiju, povijest, ekonomiju, poslovne i menadžment teorije u jednu sveobuhvatnu cjelinu.

Eksterni linkovi
----------------

* Netokrati Arhivirano 2019-09-10 na Wayback Machine-u
* Netokrati Arhivirano 2009-12-28 na Wayback Machine-u
* Alexander Bard intervju Arhivirano 2009-09-30 na Wayback Machine-u
* Intervju s autorima YouTube
	+ 
	+ 
	+
Netjerkare je ime osobe za koju neki egiptolozi pretpostavljaju da je bio kralj za vrijeme Prvog prijelaznog perioda Drevnog Egipta. Njegovo postojanje se može jasno potvrditi jedino u Abydoskom popisu kraljeva, gdje zauzima 40. registar, kao nasljednik Merenre Nemtyemsafa II, te potpuno preskače ženskog faraona Nitocris. Moguće je da je Nitocris izbirsana s popisa, s obzirom da se na njemu ne nalaze ni ženski faraoni Sobeknefru ili Hatshepsut. S druge strane, u posljednje vrijeme je među egiptolozima prilično popularna teza da Nitocris uopće nije postojala, odnosno da je njeno hijeroglifsko ime Nitekreti isvarena verzija imena Netjerkare. To se temelji na pretpostavci da je Nitekreti bilo ime kralja Siptaha u Torinskom popisu, odnosno da je to Netjerkare.

Bilješke
--------

* VIIth Dynasty 2175 - 2165, od 9.11. 2006,.
* Abydos King List, od 9.11. 2006..
* Sobekneferu, The First Certain Female King of Egypt, od 9.11. 2006.


|  |  |  |
| --- | --- | --- |
| Prethodi:**Nitocris ili Merenre Nemtyemsaf II?** | **Faraon Egipta***Šesta ili Sedma dinastija?* | Slijedi:**Menkare?** |
Kostim Nine Vavra
**Nina Vavra** (Križevci, 5. I. 1879. - Zagreb, 21. IX. 1942), hrvatska glumica.

Životopis
---------

Završila je Miletićevu *Hrvatsku dramatsku školu* i djelovala u zagrebačkom HNK-u. Glumački raspon joj je sezao od likova klasične tragedije do komičnih malograđanki: Kasandra, Elektra i Antigona, Dedra, Jele i Mare, Hasanaginica.

Napisala je dramu "*Dolazak Hrvata*" i prevela 50-ak dramskih djela s češkoga i njemačkog.

Igrala je i u prvim hrvatskim filmovima *Matija Gubec* i *Vragoljanka*.

Inicijali
---------

Njeni inicijali N. V. često se skreću u križaljkama.

Kostim Nine Vavra
-----------------

U Muzeju grada Zagreba nalazi se kostim dramske umjetnice Nine Vavra (na slici) kao Hasanaginice. Potječe iz 1908. godine. Kostim je izrađen za praizvedbu "Hasanaginice" 9. I. 1909. godine, kada je Nina Vavra nastupila u naslovnoj ulozi, a Andrija Fijan kao Hasan-aga.

U popularnoj kulturi
--------------------

Nina Vavra se pojavljuje kao lik u biografskom filmu *Lea i Darija*, gdje je tumači Višnja Babić.

Eksterni linkovi
----------------

* Nina Vavra na IMDb-u (`en`)
* *Križevci.eu: Nina Vavra* Arhivirano 2011-08-11 na Wayback Machine-u
*Ovaj članak je o židovskom mjesecu Nisan. V. Nissan Motors za istoimenog proizvođača automobila.*
**Nisan** (ili **Nissan**) (hebrejski: **נִיסָן**, standardni *Nisan* tiberijski *Nîsān* ; od akadskog *nisānu*, i sumerskog *nisag* "Prvi plodovi", arapski, **نيسان**) je prvi mjesec u vjerskoj godini i sedmi mjesec (osmi u prijestupnoj godini) svjetovne godine u hebrejskom kalendaru. Naziv za mjesec je babilonskog porijekla; u Tori se naziv mjesec *Aviv*, kao referenca na zrenje ječma koje se dešava tkom mjeseca. To je proljetni mjesec od 30 dana. Nisan obično pada u mart–april po gregorijanskom kalendaru. U Knjizi o Esteri u Tanakhu se navodi kao Nisan.

Ostale upotrebe
---------------

* "Nisan" je također turski i arapski naziv za april.

Izvori
------

* This Month in Jewish History

Eksterni linkovi
----------------

***Nisan*** na Wikimedijinoj ostavi

* Jewish Encyclopedia: Nisan
* Strong's Concordance: Nisan

| * p
* r
* u
Mjeseci hebrejskog kalendara |
| --- |
| Tishrei - Cheshvan - Kislev - Tevet - Shevat - Adar (I & II) - Nisan - Iyar - Sivan - Tammuz - Av - Elul |
Područje historijske Nizozemske iz svemira
**Niske Zemlje** (niz. *Lage Landen*) ili **Nizozemske** (niz. *Nederlanden*), odnosno **Nizozemska** (niz. *Nederland*) u historijskom smislu, je izraz koji se u historiji upotrebljavao za zemlje u donjem toku, odnosno delti rijeka Rajne, Scheldt i Meze, a što je područje koje danas pokriva suvremene države Nizozemsku, Belgiju, Luksemburg te dijelove sjeverne Francuske i zapadne Njemačke. Uglavnom se koristio u kasnog srednjem vijeku i ranom novom vijeku prije formiranja suvremenih nacionalnih država.

Oblast je u historijskom smislu svoje korijene imala u Srednjoj Franačkoj, odnosno Donjoj Lotaringiji. Nakon raspada tog entiteta, oblasti historijske Nizozemske su pale pod vlast raznih moćnih susjeda. Bile su poznate kao Burgundijska Nizozemska, potom Habsburška Nizozemska te Ujedinjenih sedamnaest provincija. Kasnije je južni dio bio poznat kao Španska Nizozemska i Austrijska Nizozemska, a sjeverni kao Nizozemska republika. Političko jedinstvo tih zemalja je nakratko postojalo u 16. vijeku, a na početku 19. vijeka kao Ujedinjeno Kraljevstvo Nizozemske.

Danas se za to područje koristi izraz "Beneluks".

Literatura
----------

***Niske Zemlje*** na Wikimedijinoj ostavi

* Paul Arblaster. *A History of the Low Countries*. Palgrave Essential Histories Series New York: Palgrave Macmillan, 2006. 298 pp. ISBN 1-4039-4828-3.
* J. C. H. Blom and E. Lamberts, eds. *History of the Low Countries* (1999)
* B. A. Cook. *Belgium: A History* (2002)
* Jonathan Israel. *The Dutch Republic: Its Rise, Greatness, and Fall 1477-1806* (1995)
* J. A. Kossmann-Putto and E. H. Kossmann. *The Low Countries: History of the Northern and Southern Netherlands* (1987)

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 9585150325558810090001

 |
*Za ostala značenja, v. Pinta (razvrstavanje).*

**Pinta** je bio jedan od tri broda Kristifora Kolumba kojima je doplovio do Novog sveta - Amerike 1492. godine. Pinta je bio najbrži od tri broda. Tip broda je karavela, koji je bio tada vrlo popularan kod moreplovaca.

Sa ovog broda je Rodrigo de Trijana (šp. *Rodrigo de Triana*) prvi ugledao kopno Amerike 12. oktobra 1492. godine, verovatno ostrvo Gvanahani na Bahamskim ostrvima.

Pinta je bila manja od drugog broda, Santa Marije. Imala je oko 60-70 tona, dugačka 17 metara i široka 5,36 metara. Posada je činila 26 ljudi. Kapetan broda je bio Martin Alonzo Pinzon (šp. *Martín Alonso Pinzón*).

Druga dva broda Kolumbove ekspedicije u Novi svet su Santa Marija (šp. *Santa Maria*) i Ninja (šp. *Niña*).

Zbog proslave 500-godišnjice otkrića Amerike, su 1992. godine napravljene replike tih brodova, koje se nalaze u pomorskom muzeju (*-{Muelle de la Carabelas}-*), u gradu Palos de la Frontera u Andaluziji.

***Pinta*** na Wikimedijinoj ostavi